Virus

context: Les tendències actuals en nanotecnologia prometen fer un ús molt més versàtil dels virus. Des del punt de vista d'un científic de materials, els virus poden ser considerats nanopartícules orgàniques. La seva superfície porta eines específiques dissenyades per creuar les barreres de la cèl·lula hoste. La mida i la forma dels virus, així com el nombre i la naturalesa dels grups funcionals de la seva superfície, estan definides amb precisió. Per tant, els virus són utilitzats habitualment en ciència de materials com a carcasses de modificacions de superfície unides de manera covalent. Una qualitat particular dels virus és que poden ser dissenyats per evolució dirigida. Les tècniques potents desenvolupades per les ciències de la vida estan esdevenint la base d'enfocaments d'enginyeria vers els nanomaterials, obrint una gran varietat d'usos molt més enllà de la biologia i la medicina.[179]
qas: answers: text: nanopartícules orgàniques
question: Com poden ser considerats els virus segons els científics de materials?

answers: text: per creuar les barreres de la cèl·lula hoste
question: Per a què estan dissenyades les eines que porten els virus a la seva superfície?

answers: text: com a carcasses de modificacions de superfície unides de manera covalent
question: Com són utilitzats normalment els virus en ciència de materials?

answers: text: que poden ser dissenyats per evolució dirigida
question: Quina qualitat particular tenen els virus?

answers: text: una gran varietat d'usos molt més enllà de la biologia i la medicina
question: Què estan obrint les tècniques desenvolupades per les ciències de la vida?

context: Algunes espècies de virus s'embolcallen en una forma modificada d'una de les membranes cel·lulars, o bé la membrana externa que envolta una cèl·lula hoste infectada, o bé membranes internes com ara la membrana nuclear o el reticle endoplasmàtic, aconseguint, així, una bicapa lipídica exterior coneguda com a embolcall víric. Aquesta membrana és emplenada de proteïnes codificades pel genoma víric i el de l'hoste; la membrana lipídica en si i tots els carbohidrats presents són codificats completament per l'hoste. El virus de la grip i el del VIH utilitzen aquesta estratègia. La majoria de virus embolcallats depenen de l'embolcall per infectar.[64]
qas: answers: text: embolcall víric
question: Com es coneix la bicapa lipídica exterior que aconsegueixen els virus?

answers: text: proteïnes codificades pel genoma víric i el de l'hoste
question: Què emplena la membrana?

answers: text: per l'hoste
question: Per qui són codificats la membrana lipídica i tots els carbohidrats?

answers: text: de l'embolcall per infectar
question: De què depenen la majoria de virus embolcallats?

context: No es coneixen amb certesa els orígens dels virus en la història evolutiva de la vida. Alguns podrien haver evolucionat a partir de plasmidis (elements d'ADN que es mouen entre cèl·lules), mentre que d'altres podrien ser el resultat de la regressió de bacteris. En l'evolució, els virus són un mecanisme important de transferència horitzontal de gens, fenomen que augmenta la diversitat genètica de manera similar a com ho fa la reproducció sexual.[7] Alguns biòlegs veuen els virus com a una forma de vida perquè són portadors de material genètic, es reprodueixen i evolucionen per selecció natural, tot i que manquen de diverses característiques fonamentals que se solen considerar indispensables per a la vida, com ara una estructura cel·lular. Com que tan sols presenten alguns dels trets propis de la vida, han estat descrits com a «organismes al límit de la vida»[8] i com a autoduplicadors.[9]
qas: answers: text: No es coneixen amb certesa
question: Quins són els orígens dels virus?

answers: text: elements d'ADN que es mouen entre cèl·lules
question: Què són els plasmidis?

answers: text: perquè són portadors de material genètic, es reprodueixen i evolucionen per selecció natural
question: Per què alguns biòlegs veuen els virus com una forma de vida?

answers: text: tan sols presenten alguns dels trets propis de la vida
question: Per què han estat descrits els virus com a «organismes al límit de la vida»?

answers: text: un mecanisme important de transferència horitzontal de gens
question: Què representen els virus en l'evolució?

context: Els virus pateixen canvi genètic per diversos mecanismes. Aquests inclouen un procés anomenat deriva genètica en què bases individuals de l'ADN o l'ARN muten en altres bases. La majoria d'aquestes mutacions puntuals són imperceptibles en què no canvien la proteïna que codifica el gen, però d'altres poden conferir avantatges evolutius com ara resistència als medicaments antivírics.[69] El canvi antigènic es produeix quan hi ha un canvi significatiu en el genoma del virus. Això passa com a resultat de recombinació genètica o reassortment. Quan això es produeix en els virus de la grip, en poden resultar pandèmies.[70] Els virus d'ARN solen existir com a quasiespècies o eixams de virus de la mateixa espècie però amb seqüències de nucleòsids del genoma lleugerament diferents. Aquestes quasi espècies són un objectiu destacat per la selecció natural.[71]
qas: answers: text: en què bases individuals de l'ADN o l'ARN muten en altres bases
question: En què consisteix el procés anomenat deriva genètica?

answers: text: resistència als medicaments antivírics
question: Quin avantatge evolutiu pot conferir als virus la deriva genètica?

answers: text: quan hi ha un canvi significatiu en el genoma del virus
question: Quan es produeix el canvi antigènic?

answers: text: imperceptibles en què no canvien la proteïna que codifica el gen
question: Com són la majoria de les mutacions genètiques puntuals dels virus?

answers: text: pandèmies
question: Què pot produir un canvi en el genoma del virus de la grip?

context: Hi ha molts tipus de virus de les plantes, però sovint només causen una pèrdua de producció, i no és econòmicament viable intentar controlar-los. Els virus de les plantes sovint són transmesos d'una planta a una altra per organismes coneguts com a vectors. Normalment són insectes, però també s'ha demostrat que alguns fongs, nematodes i organismes unicel·lulars són vectors. Quan es considera econòmic el control d'infeccions per fitovirus (en els fruits perennes, per exemple), els esforços es concentren en matar els vectors i eliminar hostes alternatius com ara males herbes.[161] Els fitovirus són inofensius pels humans i la resta d'animals, car només es poden reproduir en cèl·lules vegetals vives.[162]
qas: answers: text: molts
question: Quants tipus de virus de plantes hi ha?

answers: text: per organismes coneguts com a vectors
question: Com es transmeten habitualment els virus d'una planta a un altra?

answers: text: insectes
question: Quins organismes principalment actuen com a vectors en la transmissió de virus en les plantes?

answers: text: inofensius
question: Com resulten els fitovirus per als humans?

answers: text: en cèl·lules vegetals vives
question: On es reprodueixen els fitovirus?

context: Els poxvírids són virus grans i complexos amb una morfologia inusual. El genoma víric està associat amb proteïnes dins d'una estructura discal central coneguda com a nucleoide. El nucleoide està envoltat per una membrana i dos cossos laterals de funció desconeguda. El virus té un embolcall exterior amb una espessa capa de proteïna a la superfície. La partícula en general és lleugerament pleomorfa, amb una forma que pot anar de la d'un ou a la d'un maó.[65] Mimivirus és el virus més gran conegut, amb un diàmetre de càpsida de 400 nm. De la seva superfície es projecten filaments proteics de 100 nm. La càpsida apareix hexagonal al microscopi electrònic, de manera que és probablement icosaèdrica.[66]
qas: answers: text: virus grans i complexos
question: Què són els poxvírids?

answers: text: inusual
question: Com és la morfologia dels poxvírids?

answers: text: una membrana i dos cossos laterals
question: Què envolta el nucleoide?

answers: text: Mimivirus
question: Quin és el virus més gran conegut?